b'\n_START_ARTICLE_\nAnnette M\xc3\xbcnch\n_START_SECTION_\nBakgrunn\n_START_PARAGRAPH_\nM\xc3\xbcnch vokste opp i B\xc3\xa6rum, der hun fra ungdoms\xc3\xa5rene interesserte seg for journalistikk og kampsport. Innenfor kampsport fikk hun svart belte 2. dan i taekwondo, og har ogs\xc3\xa5 trenet i krav maga, kickboksing, MMA, brasiliansk jiu jitsu og thaiboksing._NEWLINE_Etter \xc3\xa5 ha g\xc3\xa5tt ut fra D\xc3\xb8nski videreg\xc3\xa5ende skole, studerte hun p\xc3\xa5 Universitetet i Oslo og H\xc3\xb8gskolen i Hedmark._NEWLINE_Hun arbeidet som redaksjonssjef og magasinredakt\xc3\xb8r i Egmont Serieforlaget fra 2003 til 2010. I 2010 og 2011 var hun ansvarlig for den daglige ungdomsdebattsiden Si\xc2\xa0;D i Aftenposten. Fra 2015 har hun arbeidet som selvstendig n\xc3\xa6ringsdrivende tekstforfatter hos Kick Media, samt som forfatter og foredragsholder._NEWLINE_Hennes debutroman var Kaoskrigeren (2006), som ble tildelt Kultur- og kirkedepartementets debutantpris. Aslak Hartberg har skrevet fire sanger til boken, og han og M\xc3\xbcnch har sammen utarbeidet et opplegg for ungdomsskolen som de har reist omkring og presentert. M\xc3\xbcnch har sammen med Litteraturbruket ogs\xc3\xa5 utarbeidet et multimediaproduksjon med grunnlag i Kaoskrigeren som ble nominert til Elevens gullsekk i 2009._NEWLINE_I 2009 utga hun ogs\xc3\xa5 Jenteloven, om gjengmilj\xc3\xb8 blant jenter, som hun ble nominert til Brageprisen for. _NEWLINE_Senere samme \xc3\xa5r skrev hun 8 tegn p\xc3\xa5 at han liker deg til novelleantologien WOW, som utkom i august. Novellen Sweet Sixteen ble utgitt i novelleantologien Nesten som f\xc3\xb8r i 2010. Novellen Du sa du torde ble utgitt i novelleantologien Mot i 2014._NEWLINE_I 2010 ble hun tildelt Bokhandelens stipend for barne- og ungdomsbokforfattere._NEWLINE_I 2012 utga hun faktaboken Den ultimate guiden til kampsport, som hun skrev sammen medforfatter Hanne Eide Andersen. Boken ble nominert til Kulturdepartementets pris for beste faktabok for barn og ungdom._NEWLINE_I 2014 ga hun ut boken "Badboy: Steroid", som hun ble tildelt Brageprisen for. Hun ble ogs\xc3\xa5 tildelt \xc3\x98stfoldungdommens kritikkerpris for samme bok. I 2016 lagde hun en multimedia-litteraturproduksjon om ungdom og anabole steroider, med utgangspunkt i romanen Badboy: Steroid. Hun innledet et samarbeid med rapperne Erik og Kriss som skrev og spilte inn fire l\xc3\xa5ter om boken. Disse ble filmatisert som en del av produksjonen._NEWLINE_M\xc3\xbcnch er en aktiv foredragsholder, og har holdt rundt fire hundre foredrag p\xc3\xa5 skoler, bibliotek, litteraturfestivaler, fengsler, treningssentre, litteraturhus, institusjoner og foreninger over hele landet, ofte gjennom Den Kulturelle Skolesekken.'